stanford-oval/wikipedia huggingface dataset:
Waterfalls
ביקורות > השפעה

השיר היה מועמד לשני פרסי גראמי בטקס פרסי גראמי ה-38, בקטגוריות "הקלטת השנה" ו"ביצוע הפופ הווקאלי הטוב ביותר של צמד או הרכב". בנוסף, הוא דורג במקום השלוש עשרה ברשימת "מאה השירים הגדולים ביותר ב-25 השנים האחרונות" שפורסמה בשנת 2003 על ידי VH1, ובמקום השמיני ברשימת "מאה השירים הגדולים ביותר בשנות התשעים" שפורסמה על ידי VH1, גם כן. בשנת 2010 הכתיר מגזין הבילבורד את השיר ללהיט הקיץ הגדול ביותר בשנת 1995.
בנוסף לכך, דורג השיר במקום העשירי ברשימת "השירים הטובים ביותר בכל הזמנים של להקות בנות", שנערכה על ידי מגזין הבילבורד.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 267 |  |
מורשת

ג'ף בנג'מין מ-Fuse כתב כי השיר היה "הרבה יותר מסתם עוד להיט פופ". הוא הוסיף ואמר כי "השיר סיפר סיפור שבא להעלות את המודעות בנושא ה-HIV והאיידס ובקליפ ניתן לראות זאת בסצנה של הבחור הצעיר אשר קיים יחסי מין לא מוגנים עם חברתו". סטיבן תומאס ארלוויין מ-AllMusic כתב "שהשימוש בגיטרה בשיר בלתי נשכח וכך גם מילותיו". בנוסף, אמר כי "השיר הוא אחד משירי ה-R&B הטובים ביותר שיצאו ב-90". נייג'ל באטלר מ-Sputnikmusic הצהיר כי "כל רשימה של שירים משנות ה-90 שלא כוללת בתוכה את השיר לפחות במקום ה-15 ומעלה, היא עוד סתם אחת מהרשימות הגרועות ביותר שנכתבו".
ווטקינס ותומאס הקליטו מחדש את "Waterfalls" בשנת 2013, ביחד עם זמרת הפופ היפנית נמיאה אמורו, לרגל 20 שנים לצאתו. הגרסה הגיעה למקום ה-12 במצעד השירים שביפן. באותה השנה, יצא הסרט "אנחנו המילרים" בו ויל פולטר מבצע את קטע הראפ של ליסה לופז. השיר מופיע גם בכתוביות הסיום של הסרט. בשנת 2015, יצאה הסדרה "מלכות הצעקה", בה מוזכר השיר גם כן. כמו כן, הושמע השיר גם בסרט גיבורי-העל שובר הקופות "קפטן מארוול".
רשימת השמעה

| --- | --- |
 סינגל בינלאומי / אמריקאי (תקליטור) Waterfalls" – 4:18" (גרסת סינגל)  Waterfalls" – 4:36" (רמיקס מאת ONP)  Waterfalls" – 4:28" (רמיקס מאת דאלאס אוסטין)  Waterfalls" – 4:39" (קטע כלי) סינגל אירופאי (תקליטור) Waterfalls" – 3:32" (גרסה ללא ראפ)  Waterfalls" – 4:18" (גרסת סינגל)  Waterfalls" – 4:36" (רמיקס מאת ONP)  Waterfalls" – 4:28" (רמיקס מאת דאלאס אוסטין)  Waterfalls" – 4:39" (קטע כלי):  הוצאה אמריקאית מחודשת משנת 2001 (תקליטור) Waterfalls" – 4:18" (סינגל ערוך)  Waterfalls" – 4:28" (רמיקס מאת דאלאס אוסטין)  Waterfalls" – 4:42" (קטע כלי)  Waterfalls" – 4:35" (רמיקס מאת ONP)  Waterfalls" – 4:37" (קטע כלי מאת ONP)  Waterfalls" – 4:39" (גרסת האלבום) מהדורת יום השנה ה-20 (סינגל דיגיטלי) Waterfalls" – 4:35" (מהדורת יום השנה ה-20) (בשיתוף עם נמיאה אמורו)
פרסים ומועמדויות

| שנה | טקס | קטגוריה | מועמדות | תוצאה | מקור |
| --- | --- | --- | --- | --- | --- |
| 1995 | פרסי המוזיקה של MTV אירופה | שיר השנה | "Waterfalls" | מועמדות |  |
| 1995 | פרסי הווידאו קליפים של MTV | קליפ השנה | "Waterfalls" | זכייה |  |
| 1995 | פרסי הווידאו קליפים של MTV | קליפ הלהקה הטוב ביותר | "Waterfalls" | זכייה |  |
| 1995 | פרסי הווידאו קליפים של MTV | קליפ ה-R&B הטוב ביותר | "Waterfalls" | זכייה |  |
| 1995 | פרסי הווידאו קליפים של MTV | הבימוי הטוב ביותר | "Waterfalls" | מועמדות |  |
| 1995 | פרסי הווידאו קליפים של MTV | האפקטים הוויזואליים הטובים ביותר | "Waterfalls" | מועמדות |  |
| 1995 | פרסי הווידאו קליפים של MTV | עיצוב ההפקה הטוב ביותר | "Waterfalls" | מועמדות |  |
| 1995 | פרסי הווידאו קליפים של MTV | העריכה הטובה ביותר | "Waterfalls" | מועמדות |  |
| 1995 | פרסי הווידאו קליפים של MTV | הצילום הטוב ביותר | "Waterfalls" | מועמדות |  |
| 1995 | פרסי הווידאו קליפים של MTV | בחירת הצופים | "Waterfalls" | זכייה |  |
| 1995 | פרסי הווידאו קליפים של MTV | הווידאו פורץ הדרך הטוב ביותר | "Waterfalls" | מועמדות |  |
| 1996 | פרסי גראמי | הקלטת השנה | "Waterfalls" | מועמדות |  |
| 1996 | פרסי גראמי | ביצוע הפופ הווקאלי הטוב ביותר של צמד או הרכב | "Waterfalls" | מועמדות |  |
| 1996 | פרסי הסול טריין | שיר השנה | "Waterfalls" | מועמדות |  |
| 1996 | פרסי הסול טריין | קליפ השנה | "Waterfalls" | זכייה |  |
| 1996 | פרסי הסול טריין | סינגל האר אנד בי/סול הטוב ביותר - להקה, הרכב או צמד | "Waterfalls" | זכייה |  |
| 1996 | פרסי NAACP Image | וידאו קליפ יוצא מן הכלל | "Waterfalls" | זכייה |  |
מיקומי שיא

|   ‏‏‏  מצעדים ודירוגים (1995–2013)> מדינה |   ‏‏‏  מצעדים ודירוגים (1995–2013)> מצעד |   ‏‏‏  מצעדים ודירוגים (1995–2013)> מיקום שיא |   ‏‏‏  מצעדים ודירוגים (1995–2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 4 |  |
|  איסלנד | הפלייליסט | 7 |  |
|  אירופה | אירופה הוט 100 | 5 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים הקצביים | 1 |  |
|  ארצות הברית | מצעד 40 שירי המיינסטרים | 2 |  |
|  ארצות הברית | מצעד שירי ה-R&B\היפ הופ | 4 |  |
|  גרמניה | GfK – טופ 100 | 5 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 5 |  |
|  הולנד | מצעד 100 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 4 |  |
|  הממלכה המאוחדת | מצעד שירי ה-R&B | 1 |  |
|  ולוניה | אולטראטופ 40 | 23 |  |
|  יפן | יפן הוט 100 | 5 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 12 |  |
|  פלנדריה | אולטראטופ 50 | 25 |  |
|  צרפת | SNEP | 20 |  |
|  קנדה | קנדה הוט 100 | 9 |  |
|  קנדה | מצעד השירים העכשוויים | 16 |  |
|  קנדה | מצעד שירי הדאנס\אורבני | 4 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (1995)> מדינה |   ‏‏‏  מצעדי סוף שנה (1995)> מצעד |   ‏‏‏  מצעדי סוף שנה (1995)> מיקום שיא |   ‏‏‏  מצעדי סוף שנה (1995)>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  אירופה | אירופה הוט 100 | 24 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B\היפ הופ | 16 |  |
|  גרמניה | GfK – טופ 100 | 38 |  |
|  הולנד | מצעד 40 הסינגלים ההולנדיים | 27 |  |
|  הולנד | מצעד 100 הסינגלים ההולנדיים | 37 |  |
|  הממלכה המאוחדת | מצעד הסינגלים הבריטי | 29 |  |
|  יפן | יפן הוט 100 | 14 |  |
|  ניו זילנד | המצעד הניו זילנדי הרשמי | 2 |  |
|  צרפת | SNEP | 86 |  |
|  קנדה | קנדה הוט 100 | 79 |  |
|  קנדה | מצעד שירי הדאנס\אורבני | 49 |  |
|  שוודיה | סוורייטופליסטן | 53 |  |
|  שווייץ | המצעד השווייצרי | 26 |  |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |   ‏‏‏  מצעדי סוף שנה (1996)>  |
| --- | --- | --- | --- |
|  אוסטרליה | מצעד הסינגלים האוסטרלי | 63 |  |
|   ‏‏‏  מצעדי עשור (1990-99)> מדינה |   ‏‏‏  מצעדי עשור (1990-99)> מצעד |   ‏‏‏  מצעדי עשור (1990-99)> מיקום שיא |   ‏‏‏  מצעדי עשור (1990-99)>  |
| --- | --- | --- | --- |
|  ארצות הברית | בילבורד הוט 100 | 19 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 181 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| בריטניה (BPI) | פלטינה | 600,000 |
| גרמניה (BVMI) | זהב | 250,000 |
| נורווגיה (IFPI Norway) | פלטינה | — |
| ניו זילנד (RMNZ) | פלטינה | 15,000 |
| ארצות הברית (RIAA) | פלטינה | 1,200,000 |
אדוארד קרזמן

| --- | --- |

אדוארד קרזמן
 לידה:  5 במרץ 1891 המבורג, הקיסרות הגרמנית הקיסרות הגרמנית
 פטירה:  29 באפריל 1950 (בגיל 59) ורל, גרמניה המערבית גרמניה
 מדינה:  גרמניה 
 השתייכות:  הקיסרות הגרמנית הקיסרות הגרמנית גרמניה הנאצית גרמניה הנאצית
 תקופת הפעילות:  1910 – 1919   1936 – 1945
 דרגה:   גנרל חיל התותחנים
 תפקידים בשירות
 מפקד דיוויזיית הפאנצר ה-15 מפקד דיוויזיית הפאנצר ה-26 מפקד קורפוס האס אס ה-12
 פעולות ומבצעים
 מלחמת העולם הראשונה מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
אדוארד קרזמן (בגרמנית: Eduard Crasemann‏; 5 במרץ 1891 – 29 באפריל 1950) היה גנרל גרמני שפיקד על כוחות שריון במלחמת העולם השנייה. לאחר המלחמה נשפט על פשעי מלחמה ונידון ל-10 שנות מאסר.
ביוגרפיה > תחילת דרכו

קרזמן נולד ב-5 במרץ 1891 בהמבורג שבקיסרות הגרמנית. ב-1910 התגייס לצבא הקיסרות הגרמנית והוצב כלוטננט ברגימנט התותחנים ה-46. עם פרוץ מלחמת העולם הראשונה באוגוסט 1914 נכלל הרגימנט של קרזמן במסגרת הדיוויזיה ה-20. קרזמן לחם בחזית המערבית עד מרץ 1915 עת הועבר לחזית המזרחית. על חלקו בקרבות החזית המזרחית, הוא הועלה לדרגת אובר-לויטננט, וקיבל את צלב הברזל דרגה שנייה. בהמשך הוחזר לחזית המערבית, וקיבל את צלב הברזל דרגה ראשונה. במהלך המלחמה, שימש קרזמן בין היתר כמפקד סוללת ארטילריה, מפקד פלוגה ושליש גדודי. ב-1918 הועלה לדרגת האופטמן ומונה למפקד גדוד, אולם ב-1919 פוזר הצבא הקיסרי. קרזמן הגיש בקשה לשרת ברייכסווהר, אולם נדחה, ועל כן פרש לביתו. ב-1936 חזר לצבא והוצב באגף המבצעים של ה-OKH, וב-1 ביוני 1938 קודם לדרגת מיור. בנובמבר של אותה שנה מונה קרזמן למפקד סוללה 5 של רגימנט התותחנים ה-73.
ביוגרפיה > מלחמת העולם השנייה

עם פרוץ מלחמת העולם השנייה בספטמבר 1939, היה קרזמן מפקד סוללת ארטילריה. הוא לחם במהלך המערכה בפולין כחלק מדיוויזיית הפאנצר הראשונה. בפברואר 1940 הוא מונה למפקד גדוד תותחנים אשר היה חלק מרגימנט התותחנים ה-78. הרגימנט לחם במהלך המערכה על צרפת ועל ארצות השפלה כחלק מדיוויזיית הפאנצר השביעית של ארווין רומל. באוגוסט 1940 הוא הועלה לדרגת אוברסט-לויטננט ומונה למפקד רגימנט התותחנים ה-33. הרגימנט שלו היה חלק מדיוויזיית הפאנצר ה-15 אשר נכללה במסגרת קורפוס אפריקה בפיקודו של רומל, ובפברואר 1941 נשלח למערכה בצפון אפריקה. הוא לחם במסגרת מבצע צלבן והמצור על טוברוק, וב-26 בדצמבר 1941 קיבל את צלב האבירים של צלב הברזל. בתחילת 1942 הוא הועלה לדרגת אוברסט. ב-15 במאי של אותה שנה, נפצע מפקד דיוויזיית הפאנצר ה-15 גוסטב פון ורסט, וב-28 בחודש מונה קרזמן למפקד הדיוויזיה באופן זמני. הוא פיקד על הדיוויזיה במהלך קרב גזאלה, ויחד עם דיוויזיית הפאנצר ה-21 כבש את טוברוק ולקח בשבי 35,000 חיילים של בעלות הברית. ב-15 ביולי הוחזר קרזמן לפקד על רגימנט התותחנים ה-33, והיינץ פון ראנדו נשלח לאפריקה וקיבל פיקוד על הדיוויזיה. הרגימנט שלו השתתף בקרב עלאם חלפה ולאחר מכן בקרב אל עלמיין השני. ב-17 בינואר 1943 נשלח קרזמן לגרמניה והועבר למילואים. לאחר שלושה חודשים הוא הועבר לחזית המזרחית כמפקד רגימנט התותחנים ה-166 אשר היה חלק מדיוויזיית הפאנצר החמישית. ב-1 בספטמבר של אותה שנה הוא הועבר לפקד על רגימנט התותחנים ה-143, עמו לחם בקרבות ההגנה בחזית המזרחית עד אפריל 1944 עת מונה למדריך צבאי בגרמניה. ב-6 ביולי הוא נשלח לחזית האיטלקית כמפקד הזמני של דיוויזיית הפאנצר ה-26. ב-18 ביולי מונה הנס בלזן למפקד הדיוויזיה, וקרזמן מונה לסגנו. בחודש שלאחר מכן מונה קרזמן למפקד הקבוע של הדיוויזיה. קרזמן פיקד על הדיוויזיה במהלך הקרבות על הקו הגותי כחלק מהארמייה השמינית. ב-1 באוקטובר 1944 הוא הועלה לדרגת גנרל מיור, וב-18 בדצמבר הוספו עלי אלון לצלב האבירים שלו. ב-29 בינואר 1945 הוא מונה למפקד קורפוס האס אס ה-12, ולחם עמו בחזית המערבית כחלק מארמיית הפאנצר החמישית. ב-27 בפברואר הוא קודם לדרגת גנרל-לוטננט. הקורפוס שלו נלכד בכיס הרוהר, וב-16 באפריל הוא נפל בשבי הבריטי. למרות זאת, ב-20 באפריל הוא קודם לדרגת גנרל חיל התותחנים.
ביוגרפיה > אחריתו

ב-1947 נשפט קרזמן על טבח ב-162 אזרחים איטלקים ליד פירנצה במהלך התקופה בה שימש מפקד דיוויזיית הפאנצר ה-26. הוא נמצא אשם בפשעי מלחמה ונידון לעשר שנות מאסר. הוא בילה את שארית ימיו בכלא ורל בגרמניה, ונפטר ב-28 באפריל 1950 בגיל 59.
אבינו מלכנו (אלבום)

אבינו מלכנו הוא אלבום סולו מספר 17 של הזמר-יוצר החסידי אברהם פריד. האלבום יצא ב-2002 בחברת גל פז והוא מורכב מ-11 ניגוני חב"ד.
על האלבום

האלבום יצא בשנת תשס"ג והיה האלבום השלישי של ניגוני חב"ד של אברהם פריד. הוא כולל 11 ניגונים בהם "אין עוד מלבדו" ועוד. רוב השירים באלבום יצאו במשך השנים בגרסאות כיסוי והפכו לניגונים מפורסמים. האלבום נקרא על שם הניגון השני באלבום, "אבינו מלכנו", שהלחין רבי שניאור זלמן מלאדי. הניגון הפך במשך השנים לאחד הניגונים אותו נהוגים בחב"ד לנגן אותו בראש השנה ויום הכיפורים.
רשימת השמעה

| מס' | שם | משך |
| --- | --- | --- |
| 1. | ר' שלמה'ס ניגון  | 5:55 |
| 2. | אבינו מלכנו - אנעים זמירות  | 8:21 |
| 3. | אין עוד מלבדו  | 4:20 |
| 4. | הגלה נא  | 5:26 |
| 5. | קאראהאד  | 4:54 |
| 6. | מחרוזת תורה  | 6:21 |
| 7. | ניגון הכנה  | 6:07 |
| 8. | אדון עולם  | 4:10 |
| 9. | ניגון שמחה  | 4:38 |
| 10. | ניגון הרב מפולטובה  | 4:51 |
| 11. | מחרוזת סיום  | 6:38 |
אהרן בן-אור

| --- | --- |

 לידה:  28 ביולי 1890 ביילסק פודלסקי, רפובליקת פולין 
 פטירה:  25 בדצמבר 1972 (בגיל 82) 
 מדינה:  ישראל 
 מקום לימודים:  אוניברסיטת אודסה, אוניברסיטת ורשה 
 שפות היצירה:  עברית 
 
אהרון בן-אור (אורינובסקי) (28 ביולי 1890 – 25 בדצמבר 1972) היה מורה, סופר עברי וחוקר תולדות הספרות העברית.
מהלך חייו

אהרון בן-אור נולד כאהרון אורינובסקי בעיר ביילסק פודלסקי שבתחום המושב של האימפריה הרוסית (כיום בפולין). בילדותו למד בחדר ובצעירותו למד בישיבות בליטא ולמד פדגוגיה בעיר גרודנו שבפולין ובאוניברסיטאות קייב, אודסה וורשה. לאחר מכן עסק בהוראה ברוסיה. לאחר תום מלחמת העולם הראשונה עבר לווילנה, שם ניהל את הקורסים הפדגוגיים של רשת החינוך "תרבות" בפולין. בשנים 1929–1933 שימש כמנהל הגימנסיה העברית בביאליסטוק.
בשנת 1933 עלה אהרון בן-אור לארץ ישראל. עם הגיעו לארץ החל לעבוד כמורה בגימנסיה נורדיה בתל אביב. ברבות השנים עבר ללמד בגימנסיה גאולה. בן-אור פעל כיוצר ומחנך בארץ במשך 40 שנה. נפטר בכ' בטבת תשל"ג, 25 בדצמבר 1972 ונקבר בבית העלמין קריית שאול.
יצירתו

שנים רבות נשא את שם משפחתו המקורי אורינובסקי, ובשם זה נתפרסמו רוב ספריו. רק בראשית שנות החמישים, לאחר קום המדינה, עִברת את שמו ל"בן-אור".
בשנת 1918 החל לפרסם מאמרים בעלוני צעירי ציון, תנועה של צעירים שנוסדה בשנת 1903, אשר שילבה ציונות מעשית של עלייה וחלוציות עם שאיפות סוציאליסטיות, וכן השתתף בעיתונות העברית הכללית ובעיתונות העברית הפדגוגית בפולין. בפולין החל גם לפרסם את ספריו בעברית. הראשונים היו ספרי לימוד, "הנמלים" שהתפרסם בשנת 1921 בווילנה ולאחריו "גאוגרפיה: אוסטרליה, אפריקה" משנת 1923.
בשנים 1923–1930 ראה אור בוורשה ספרו הראשון בחקר תולדות הספרות העברית "שעורים בתולדות הספרות העברית החדשה" (בשלושה כרכים), ולאחריו בשנת 1931 התפרסם בביאליסטוק ספרו "תולדות השירה העברית בימי הביניים" (שני כרכים). ספריו האחרים בחקר תולדות הספרות העברית ראו אור כבר בארץ. הנודעים שבהם היו "תולדות הספרות העברית החדשה" (בשלושה כרכים) שנתפרסם בשנים 1946–1950. הספר היה הוצאה חדשה מעודכנת ומורחבת של ספרו הקודם "שעורים בתולדות הספרות העברית החדשה", שהתפרסם כשני עשורים קודם לכן. הספר בן 1,174 העמודים הקיף את תקופת ההשכלה בישראל, את תקופת התחייה בישראל ותקופת הציונות המדינית. היה זה ספר יסוד שממנו למדו ספרות עברית תלמידי שנות החמישים ושנות השישים, וספר ההמשך שלו "תולדות הספרות העברית בדורנו" (בשני כרכים), שהתפרסם בשנים 1954–1955, ובו סקירות על עשרות סופרים משוררים ומבקרים ספרותיים של תקופתו.
גם השירה העברית מילאה מקום ביצירתו ועוד בטרם עלה לארץ יצא לאור בביאליסטוק בשנת 1930 ספרו "תולדות השירה העברית בימי הבינים".
בן-אור כתב מאמרים רבים בנושא הוראת הספרות בעיתונות הפדגוגית כ"הד החינוך", "שורשים" ואחרים, חיבר רומן היסטורי בשם "הורדוס ומרים" וכן תרגם לעברית את הספר "דניאל דרונדה" מאת ג'ורג' אליוט.
ספריו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הנמלים, וילנה: תרבות, 1921.
גאוגרפיה : אוסטרליה, אפריקה, ורשה: אחיאסף, 1924.
שעורים בתולדות הספרות העברית החדשה, ורשה: אחיאסף, 1923–1930.
תולדות השירה העברית בימי הבינים, ביאליסטוק: פרוזנסקי, 1930.
הורדוס ומרים, הוצאת יזרעאל, 1935.
רבנו משה בן מימון, חייו, מפעליו וספריו, הוצאת דביר, 1935.
דניאל דרונדה מאת ג'ורג' אליוט, מעובד על ידי אהרון בן-אור בצירוף תולדות חייה של הסופרת, הוצאת יזרעאל, 1935.
תולדות הספרות העברית החדשה הוצאת יזרעאל, 1946.
תולדות הספרות העברית בדורנו הוצאת יזרעאל, 1954.
לשון וסגנון הוצאת יזרעאל, 1961.
ספריו > ממאמריו

אהבת ישראל של מנדלי מוכר ספרים < חמישים שנה למותו > , מו"ל לא ידוע, תשכ"ח, תל אביב, (8 עמודים).
לקריאה נוספת

'אורינובסקי, אהרון', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 34–35. (הספר בקטלוג ULI)
גצל קרסל, לכסיקון הספרות העברית בדורות האחרונים, הוצאת ספרית פועלים, 1965, כרך א, עמ' 262.
צבי קלמנטינובסקי, "אהרון בן־אור (אורינובסקי) ז"ל", העבר, כ, תשל"ג, עמ' 287–288.
הערות שוליים

↑  אהרן בן-אור באתר GRAVEZ
1 2  ראו ביקורת: נ. גרינבלאט, הוראת הספרות ובעיותיה (עם הספר "תולדות הספרות העברית החדשה" לא. אורינובסקי), דבר, 14 בפברואר 1947.
1 2  ראו ביקורת: ד. א. פרידמן, ספרי הדרכה בספרות: "תולדות הספרות העברית בדורנו" מאת אהרון בן אור (אורינובסקי), דבר, 26 בנובמבר 1954.
| --- | --- |
בקרת זהויות :  NLI: 987007304301405171  PLWABN: 9810551693305606  ISNI: 0000 0000 6399 4808  LCCN: no94022026  NLA: 35696940  NTA: 15407005X  SUDOC: 117273112  VIAF: 34034432   WorldCat (עם VIAF): 34034432
אדוארד רוברט יוז

| --- | --- |
 לידה:  5 בנובמבר 1851 לונדון, הממלכה המאוחדת של בריטניה הגדולה ואירלנד 
 פטירה:  23 באפריל 1914 (בגיל 62) סנט אולבנס, הממלכה המאוחדת 
 מקום לימודים:  בית הספר לאמנות יפה ע"ש הת'רלי  האקדמיה המלכותית לאמנויות 
 
אדוארד רוברט יוז (באנגלית: Edward Robert Hughes‏; 5 בנובמבר 1851 – 23 באפריל 1914) היה צייר אנגלי, שעבד בצבעי מים, אך גם הפיק מספר ציורי שמן. הוא הושפע מדודו והאמן הבולט, ארתור יוז, שהיה מזוהה עם האחווה הפרה-רפאליטית ועבד בשיתוף פעולה הדוק עם אחד ממייסדיה ויליאם הולמן האנט.
עבודה

לאחר שהחליט על בחירת הקריירה שלו, אדוארד רוברט יוז השתתף בשעורים בבית הספר לאמנות ת'רלי בלונדון כדי להכין את עצמו לעבור את מבחני הכניסה לבית הספר של האקדמיה. יוז הפך לסטודנט בשנת 1868, בזמן שהפרה-רפאליטים הייתה תנועה בולטת בהשפעתה. תנועה זו לקחה חלק חשוב בעיצוב עבודותיו של יוז, כפי שאפשר לראות באסתטיקה של בציוריו. דוגמה אופיינית היא ציורו "ליל קיץ".
עם זאת הוא בנה קריירה כצייר פורטרטים למעמד הגבוה.
בנוסף להיותו אמן מוכשר בעצמו, יוז היה גם עוזר אולפן לאמן הבכיר ולמייסד האחווה הפרה רפאליטית, ויליאם הולמן האנט. במהלך החיים המאוחרים האנט סבל מגלאוקומה, ויוז תרם משמעותית להשלמת מספר ציוריו של האנט שניים מהציורים עליהם עבד יוז יחד עם האנט הם "אור העולם", המוצג בקתדרלת סנט פול, ו"גברת שלוט", המוצגת באתנאום בוודסוורת'.
בכוחות עצמו הוא התנסה בטכניקות רבות והיה פרפקציוניסט גם בשלב הטיוטות. הוא עשה מחקרים רבים עבור ציוריו, שחלקם התבררו כטובים מספיק להציגם בתערוכה.
יוז החזיק בכמה תפקידים חשובים בקהילה האמנותית במהלך חייו, למשל כחבר בגילדת עובדי האמנות בשנת 1888, והיה חבר בוועדה בשנים 1895–1897. הוא נבחר לחבר באגודת ציירי צבעי המים ב־18 בפברואר 1891 והוא קיבל את הדיפלומה שלו לחברות מלאה בציור המיסטי ("הו, מה זה בהולו?") בהשראת פסוק של כריסטינה רוסטי.
ציורו "מכשפה" הוענק על ידי האגודה המלכותית לצבעי מים למלך אדוארד השביעי ולמלכה אלכסנדרה לציון ההכתרה בשנת 1902. בשנים מאוחרות יותר שימש יוז כסגן נשיא אגודת ציירי צבעי המים, לפני שעזב בשנת 1903. לאורך הקריירה שלו הציג יוז את עבודותיו בכמה גלריות ברחבי לונדון: גלריה דאדלי, גלריית גרוסוונור, הגלריה החדשה, האקדמיה המלכותית, ולקראת סוף הקריירה שלו הציג עם החברה המלכותית לציירים בצבעי מים.
ניתן לראות את עבודותיו באוספים ציבוריים הכוללים את קרטרייט הול, ברדפורד, המוזיאון העממי של קיימברידג', מוזיאון מיידסטון וגלריה לאמנות, מוזיאון טירת ברוס, הספרייה המרכזית של קנזינגטון, מוזיאון ברמינגהאם וגלריה לאמנות, מוזיאון אשמוליאן, אוקספורד, מוזיאון האריס וגלריה לאמנות, פרסטון והקרן הלאומית לסקוטלנד.
המוזיאון של ברמינגהאם העלה תערוכה רטרוספקטיבית "חלומות מכושפים: האמנות הקדם-רפליטית של אדוארד יוז", בין התאריכים 17 באוקטובר 2015 ל-21 בפברואר 2016 במוזיאון ובגלריה לאמנות של בירמינגהם.
חיי משפחה

א. ר. יוז נולד בקלרקנוול, לונדון, בשנת 1851 לאדוארד יוז סנר. והרייט פורד. היה לו אח אחד, ויליאם ארתור יוז, שהיה צעיר ממנו בשנתיים, שהפך ליצרן מסגרות ובשנת 1891 הפך לצלם. במהלך שנות ה-60 של המאה ה-19 הוא התגורר תקופה מסוימת עם דודו ארתור יוז ומשפחתו שכלל את בנו ארתור פורד יוז, גם הוא אמן.
בשנת 1874 התארס יוז עם מרי מקדונלד, בתו של הסופר ג'ורג' מקדונלד. לרוע המזל מרי נפטרה כעבור ארבע שנים.
בשנת 1883 התחתן יוז עם אמילי אליזה דייוויס. בשנת 1913 הם עברו לסנט אולבנס, הרטפורדשייר, שם חלה מאוחר יותר בדלקת התוספתן. הוא נפטר בביתו לאחר הניתוח ב־23 באפריל 1914.
גלריה

יופי נעורים
אח ואחות
מול הרוח
מונה ג'יובנה
נערות דיאנה
דמעות
מוכרת החלב
ערב שירה
הגירוש
דיוקן של אשה
הערות שוליים

↑  A British Symbolist In Pre-Raphaelite Circles: Edward Robert Hughes RWS (1851–1914) MPhil Thesis
1 2  "Enchanted Dreams: The Pre-Raphaelite Art of E.R. Hughes", web.archive.org, ‏2016-03-06
| --- | --- |
בקרת זהויות :  AAG: 35  MusicBrainz: 4d259aef-d8fb-4ace-a804-4cd662d3a568  NGV: 4259  RKD: 40349  SNAC: w60s1sjt  ULAN: 500025709  VIAF: 95840228   WorldCat (עם VIAF): 95840228 
אדוארד רוברט יוז, לייל קיץ, 1908 בערך
אדוארד רוברט יוז, המכשפה, 1902
אאוקלידס (מלך ספרטה)

| --- | --- |
 לידה:  המאה ה־3 לפנה״ס ספרטה, יוון 
 פטירה:  222 לפנה״ס 
 
אֵאוּקְלִידָס (ביוונית: Εὐκλείδας)  היה מלך ספרטה בין השנים 227-222 לפנה"ס, יחד עם אחיו קלאומנס השלישי.
חייו

אאוקלידס וקלאומנס היו בניו של לאונידס השני. לאחר שקלאומנס ביצע הפיכה צבאית בשנת 227 לפנה"ס הוא הכתיר את אאוקלידס כמלך השני. היה זה מצב חסר תקדים, שכן על פי המסורת כל מלך היה חייב להיות משושלת אחרת.
במהלך קרב סלאסיה פיקד אאוקלידס על בעלי הברית של ספרטה. על פי פלוטרכוס, אאוקלידס נהרג במהלך הקרב. כאשר הבחין קלאומנס במות אחיו הוא אמר: "אבדת לי אח יקר ביקרים! אבדת, אתה אציל הנפש, הדוגמה לבני ספרטה ומנגינתם של נשותיה".
לקריאה נוספת

דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
פוליביוס. היסטוריה. כרך ראשון, ספרים א-ו. תרגם וכתב מבואות: בנימין שימרון. ירושלים, מוסד ביאליק, 1991
Plutarch. Lives. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
Polybius. Translated by W.R. Paton. The Loeb Classical Library. London, William Heinemann, 1922-1925 .
הערות שוליים

↑  דוד גולן, "תולדות העולם ההלניסטי", עמ' 363
↑  פוליביוס, ספר שני, 65.
↑  פלוטרכוס, חיי קלאומנס, 28.
אוקשטאיטייה

אוֹקְשְׁטַאִיטִייה (בליטאית: Aukštaitija  נהגה: [ɐukʂˈtɐǐːtʲɪjɐ]; מילולית: הארץ הגבוהה) היא אחד מחמישה חבלי ארץ אתנוגרפיים מובחנים בליטא. שמה ניתן לה בשל גובהה היחסי לשאר חבלי ליטא, ובפרט בשל גובהו של האזור ההררי במזרחה.
ניב הליטאית המקומי, אוקשטאיצ'יו, הוא הניב נפוץ בליטא, והליטאית התקנית מבוססת על האוקשטאיצ'יו המערבית.
אוקשטאיטייה היא החבל הגדול ביותר בליטא, ובתחומה נכלל כל צפון-מזרח המדינה, וחלקים קטנים משטחי לטביה ובלארוס. בחבל אוקשטאיטייה ישנם אגמים רבים, בעיקר בחלקו המזרחי. העיר הגדולה בה, אך ללא משמעות פוליטית היא פוניבז' בעלת למעלה מ-100,000 תושבים. ערים נוספות בעלות למעלה מ-20,000 תושבים, באזור שרובו כפרי, הן: יאנובה, אוטנה, קדאיניאי, ויסגינס, אוקמרגה ורדווילישקיס.
הערות שוליים

↑  ויסגינס משתייכת לאוקשטאיטייה, גאוגרפית בלבד ולא אתנית; העיר נבנתה בידי הסובייטים ומיושבת בידי רוסים ולאומים אחרים.
ערך זה הוא קצרמרבנושא גאוגרפיה של ליטא. אתם מוזמנים לתרום לוויקיפדיה ו.
אובייקט (מדעי המחשב)

אובייקט (באנגלית: object) או עֶצֶם במדעי המחשב, הוא מקום בזיכרון המחשב שיש לו ערך וקיים אליו קישור (רפרנט) ממזהה כלשהו. אובייקט יכול להיות משתנה, פונקציה, או מבנה נתונים. עם ההופעה של תכנות מונחה-עצמים, המילה "אובייקט" קיבלה משמעות נוספת המתייחסת למופע ספציפי של מחלקה.
ניתן להגדיר אובייקט גם כיישות בעלת מזהה ייחודי, והיא מאופיינת על ידי המצב וההתנהגות שלה:
מזהה: התכונה של אובייקט אשר מבדילה בינו לבין אובייקטים אחרים.
מצב: מתאר את הנתונים המאוחסנים באובייקט.
התנהגות: מתארת את המתודות בממשק של האובייקט, באמצעותן ניתן להשתמש באובייקט.
האובייקט כפי שהוא מוכר כיום וגישת התכנות מונחה-עצמים הוצגו לראשונה בשפת התכנות Simula שהופיעה בשנת 1967, הפכו לפופולריים עם ההופעה של שפת Smalltalk שהופיעה שנתיים מאוחר יותר ב-1969, והפכו לכלים סטנדרטיים עם ההתפשטות של שפת ++C שהופיעה בשנת 1983.
אובייקטים הם הבסיס לתכנות מונחה-עצמים והם טיפוסי הנתונים החשובים ביותר בשפות תכנות מונחות עצמים. שפות כאלה מספקות תמיכה תחבירית וסמנטית רחבה לטיפול באובייקטים. הן כוללות מערכת טיפוסים היררכית, כתיב מיוחד להצהרה וקריאה למתודות ואמצעים להסתרת משתנים נבחרים ממתכנתי לקוח. עם זאת, ניתן להשתמש באובייקטים ובתכנות מונחה-עצמים כמעט בכל שפת תכנות.
שימוש באובייקטים מקל על תחזוקת התוכנה, על ניהול ספריות ועל חלוקת העבודה בתוך צוותי מתכנתים. יתרון נוסף של עבודה עם אובייקטים הוא בכך שאותו קטע קוד יכול להשתמש באובייקטים שונים מאוד, כל עוד יש להם את המתודות המתאימות.